《送梁协和归南昌》
清代·潘问奇

名山如待我，愤不在焚书。乱世旌旄假，真才礼法疏。

窗联三寸烛，铗冷十年鱼。羡尔章江上，归来有敝庐。

作者简介：（1632—1695）浙江钱塘人，字雪帆，又字云程、云客。诸生。家贫，游食四方。至大梁，拜信陵君墓；至湖南，吊屈原于汨罗；入蜀，悼诸葛武侯；又北谒明十三陵。后入扬州天宁寺为僧。有《拜鹃堂集》。